યુવકને દીપડાએ ફાડી ખાધાની આ ઘટના દલખાણીયા રેંજમાં દુધાળા રોડ પર ગત મોડીરાત્રીના બની હતી. જ્યાં જળજીવડી ગામે રહેતો હકા શામજીભાઇ કોળી (ઉ.વ.૪૨) નામનો યુવાન છેલ્લા પંદરેક વર્ષથી અસ્થિર મગજનો હોય અને ગમે ત્યાં આંટાફેરા મારતો હોય ગત રાત્રીના આ યુવાન દુધાળા રસ્તા પાસે સુતો હતો. ત્યારે દીપડો આવી ચડતા તેના પર હુમલો કરી દીપડો તેને દોઢસો મીટર દુર આવેલ કાંતિભાઇ બાલધાની આંબાની વાડીમાં ઢસડી ગયો હતો.